KLAIPĖDOS MIESTO SAVIVALDYBĖS

ŠVIETIMO TARYBOS POSĖDŽIO

PROTOKOLAS

2012 m. kovo 28 d. Nr. 2

Posėdis įvyko 2012 m. kovo 28 d. 15.30 val.

Posėdžio pirmininkas Genovaitė Žmuidienė

Posėdžio sekretorė Jelena Poletajeva

Dalyvauja: Klaipėdos miesto savivaldybės Švietimo tarybos nariai

DARBOTVARKĖ:

1.Dėl klasių komplektų skaičiaus bendrojo ugdymo mokyklose 2012-2013 mokslo metams nustatymo projekto.

2. Dėl veiksmų plano, numatančio patalpų ir skiriamų lėšų bendrojo ugdymo mokyklose efektyvumo.

3. Dėl Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo pakeitimų.

4. Dėl „Aukuro“, „Baltijos“, Varpo“, „Žemynos“, „Vėtrungės“ gimnazijų rašto.

1. SVARSTYTA. Dėl klasių komplektų skaičiaus bendrojo ugdymo mokyklose 2012-2013 mokslo metams nustatymo projekto.

Švietimo skyriaus vedėja Laima Prižgintienė pristatė sprendimo projektą, kuriuo siekiama atsižvelgiant į įstaigų vadovų pateiktą informaciją ir realią situaciją, nustatyti klasių, priešmokyklinio ugdymo grupių ir mokinių skaičiaus vidurkį klasėse ir grupėse 2012-2013 m..m., siekiant užtikrinti mokyklinio ir priešmokyklinio amžiaus vaikams mokymosi prieinamumą pagal skirtingas programas, sureguliuoti mokinių srautų pasiskirstymą, atsižvelgiant į mokyklos aptarnaujamą mikrorajoną bei mažinti tuščių mokymosi vietų skaičių.

Pranešėja sakė, jog sprendimo projektu bus nustatytas klasių bei priešmokyklinio ugdymo grupių ir jose besimokančių mokinių skaičius. Iš viso numatoma sukomplektuoti 796 klases iš jų - 7 jaunimo klases 12-17 metų paaugliams Ievos Simonaitytės ir Andrejaus Rubliovo pagrindinėse mokyklose, 2 dirbančio jaunimo klases 16-18 metų jaunuoliams Naujakiemio suaugusiųjų gimnazijoje bei 32 klases specialiųjų poreikių 7-21 metų turintiems mokiniams 4 specialiosiose mokyklose. Palyginus 2011-2012 mokslo metais besimokančių mokinių skaičių su prognozuojamu 2012-2013 mokslo metais mokinių skaičiumi, tikimasi, kad sumažės apie 50 mokinių. Vertinant priešmokyklinio ugdymo grupių ir jose besimokančių vaikų skaičių, nustatyta, kad 2012-2013 mokslo metais numatyta sukomplektuoti 5 priešmokyklinio ugdymo grupėmis daugiau ir jose bus ugdoma apie 130 vaikų daugiau nei 2011-2012 mokslo metais. Vadovaujantis Lietuvos Respublikos švietimo ir mokslo ministro įsakymu, klasių ir grupių skaičius, atsižvelgus į realią komplektavimo situaciją, bus patikslintas iki 2012 metų rugsėjo 1 d.

Gimnazijų bendruomenių vardu L. Virkšienė prašė nustatant klasių komplektavimą 2012-2013m.m. laikytis nuostatos, jog būtų nustatytos teritorijos, iš kurių gimnazijų privalo priimti mokinius, bei nustatyti vienodas I (IX) klasių skaičiaus-po 5 klases kiekvienai gimnazijai. L. Vikršienė mano, kad negali būti sudaromos išskirtinės sąlygos nė vienai miesto gimnazijai, nes visos dirba pagal vienodas akredituotas vidurinio ir pagrindinio ugdymo programas bei teikia kokybišką ugdymą.

1.NUTARTA. Pritarti klasių komplektų skaičiaus bendrojo ugdymo mokyklose 2012-2013 mokslo metams nustatymo projektui.

BALSAVO: 8 balsavo „už“, 1 „susilaikė“

2. SVARSTYTA. Dėl veiksmų plano, numatančio patalpų ir skiriamų lėšų bendrojo ugdymo mokyklose efektyvumo.

Švietimo skyriaus vedėja Laima Prižgintienė pristatė veiksmų planą, numatanti patalpų ir skiriamų lėšų bendrojo ugdymo mokyklose efektyvumo.

2. NUTARTA. Pritarti veiksmų planui.

BALSAVO: 10 balsavo „už“, 0 balsavo „prieš“

3. SVARSTYTA. Dėl Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo pakeitimų.

L.Prižgintienė paaiškino Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo pakeitimų esmę, tikslus ir uždavinius. Ji sakė, kad pagrindinis teikiamo sprendimo projekto tikslas-mokinio krepšelio lėšų paskirtis ir naudojimas bus suderintas su teisės aktais.

Vladimiras Genutis paklausė kokios yra projekto rengimo priežastys ir kokių rezultatų laukiama.

Laima Prižgintienė atsakė, kad nuo 2012 m. sausio 1 dienos pakeista mokinio krepšelio lėšų apskaičiavimo ir paskirstymo metodika. Bus aiškiau reglamentuotas mokinio krepšelio lėšų apskaičiavimas mokiniams, ugdomiems ligoninėje, 5 procentų mokinio krepšelio lėšų paskirstymas ir naudojimas.

3. NUTARTA. Pritarti Klaipėdos miesto savivaldybei skirtų mokinio krepšelio lėšų paskirstymo ir naudojimo tvarkos aprašo pakeitimų projektui.

BALSAVO: 10 balsavo „už“, 0 balsavo „prieš“

Posėdžio pirmininkas Genovaitė Žmuidienė

Posėdžio sekretorė Jelena Poletajeva